Държавен вестник, бр. 21, 2016 г., стр. 32

СТР.  32	
Д Ъ Р Ж А В Е Н  В Е С Т Н И К 	
БРОЙ  21
с НЗОК за оказване на същия вид дентална 
помощ и че новият договор се подпише в 
срока по чл. 18;
2. от датата на подписване, при условие 
че изпълнителят по т. 1 е договорил дейност, 
която не е извършвал по договор с НЗОК до 
31 март 2016 г. за новата по вид дейност;
3. от датата на подписване на договора, в 
случай че съответният изпълнител до момента 
на сключване на новия договор не е работил 
по договор с НЗОК.
§ 4. В случай че лечебно заведение за 
извънболнична дентална помощ не сключи 
договор с НЗОК при настоящите условия, 
за извършената от него дейност от 1 април 
2016 г. до датата на отказа се подписва срочен 
договор.
§ 5. Член 17, ал. 2 се прилага след из­
вършване на регистрация по реда, по който 
регистрирано по реда на чл. 40 ЗЛЗ лечебно 
заведение може да регистрира втори или 
следващ адрес на дейност на територията на 
РЗИ, различна от РЗИ по първоначалната 
регистрация, съгласно наредбата по чл. 41, 
ал. 4 и 5 ЗЛЗ.
§ 6. Всички образци на първични медицин­
ски документи, приети с НРД за денталните 
дейности за 2015 г., се прилагат до издаването 
на нови такива.
§ 7. В случаите на констатирани нарушения, 
извършени до 31.03.2016 г. през периода на 
действие на предходния индивидуален договор 
с изпълнител на дентална помощ, на основа­
ние § 45 ЗИД на ЗЗО (ДВ, бр. 48 от 2015 г.) 
глоби и имуществени санкции се налагат при 
условията и по реда на ЗЗО и ЗАНН.
§ 8. В случаите по чл. 59, ал. 11, т. 4 ЗЗО 
финансова санкция съгласно НРД се нала­
га след проучване на удовлетвореността на 
пациентите по реда на наредбата по чл. 19, 
ал. 7, т. 15 ЗЗО от дейността на лечебните 
заведения за извънболнична помощ – след 
1 януари 2017 г., като резултатите от първото 
проучване не водят до налагане на санкции 
по ЗЗО.
§ 9. При необходимост от промяна на пра­
вилата в хода на изпълнение на финансовата 
година корекциите във формата на XML 
файл се извършват в срок един месец. Новият 
формат на отчетния файл влиза в сила един 
месец след публикуването му на интернет 
страницата на НЗОК.
§ 10. Директорите на РЗОК осъществяват 
ежемесечен мониторинг на ИДП, формиращи 
най-голям разход на територията на съответ­
ната РЗОК.
§ 11. (1) До 30.06.2016 г. ИДП могат да 
предоставят електронния отчетен документ по 
чл. 112, ал. 1, съдържащ извършената дентал­
на дейност на ЗОЛ, отразена в амбулаторни 
листове, в определен от НЗОК формат, по 
реда на чл. 112 или на технически носител, 
предоставен в РЗОК. След 30.06.2016 г. отчи­
тането се извършва само по реда на чл. 112.
(2) РЗОК уведомява ИДП при нарушена 
физическа структура на носителя или при 
неспазен формат на електронния отчетен 
документ. Електронният отчетен документ се 
коригира от изпълнителя на ИДП в рамките 
на отчетния период.
(3) При необходими корекции в отчетните 
документи по чл. 112, 113 и 116 РЗОК уве­
домява ИДП и корекциите се извършват в 
установените срокове на отчитане.
(4) РЗОК предоставя на ИДП месечното 
известие по чл. 112, ал. 10 в срок до 17-о 
число на месеца.
(5) Алинеи 2, 3 и 4 се отнасят за случаи­
те, в които в периода до 30.06.2016 г. ИДП 
предоставят електронния отчетен документ, 
съдържащ извършената дентална дейност на 
ЗОЛ, отразена в амбулаторни листове, в оп­
ределен от НЗОК формат в РЗОК.
§ 12. (1) Националната здравноосигури­
телна каса уведомява представителите на УС 
на БЗС по чл. 54, ал. 2 ЗЗО за реализираната 
техническа възможност за използване на ре­
гистрационна система за здравноосигурителни 
събития при изпълнители на медицинска 
помощ чрез биометрични идентификатори 
на пациентите. 
(2) Представителите на УС на БЗС по чл. 54, 
ал. 2 ЗЗО тестват регистрационната система 
по ал. 1 за срок от 3 месеца.
(3) След реализирано успешно тестване по 
реда на ал. 1 и 2 от НЗОК и представителите 
на УС на БЗС по чл. 54, ал. 2 ЗЗО на осно­
вание чл. 53, ал. 2 ЗЗО страните по НРД го 
актуализират по реда на приемането му. 
(4) Изпълнителите на дентална помощ в 
срок от 3 месеца от актуализирането на НРД 
по ал. 3 се задължават да въведат регистра­
ционната система и да подпишат съответни 
допълнителни споразумения към сключените 
с НЗОК договори по чл. 59, ал. 1 ЗЗО за за­
дължително прилагане на регистрационната 
система. 
§ 13. (1) Този рамков договор за денталните 
дейности се сключва на основание чл. 53, ал. 1 
ЗЗО, обнародва се в „Държавен вестник“ и се 
публикува на официалната интернет страница 
на НЗОК.
(2) При промени в действащото законо­
дателство и при необходимост този рамков 
договор за денталните дейности се актуали­
зира по реда на приемането му по чл. 54 ЗЗО.
§ 14. Неразделна част от този договор са 
следните приложения, които се подписват от 
страните по договора, обнародват се в притурка 
към „Държавен вестник“ и се публикуват на 
официалната интернет страница на НЗОК: